Балаларга тәрбия бирү — тормышыбызның иң мөһим өлкәсе. Безнең балалар — безнең киләчәгебез. Безнең балалар менә дигән кешеләр, яхшы аталар һәм аналар булып үсәргә тиеш. Тагын бер хакыйкатьне оныт­мыйк: балаларыбыз — алар безнең картлы­гыбыз. Дөрес тәрбия бирү — ул безнең бәхетле картлыгыбыз, начар тәрбия бирү — ул безнең булачак кайгыларыбыз, күз яшь­ләребез, безнең башка кешеләр, бөтен ил алдында кылган гаебебез.Кызганыч, барлык ата-аналар да балалар­га тәрбия бирүдә җаваплы булуларын аңлап бетерми. Кайбер ата-ана тәрбия эшен бала үсеп җиткәч, ул яхшы сөйләшергә, тирә-якны аңларга өйрәнгәч башларга кирәк, дип фи­кер йөртә.Әлбәттә, бу — тамырдан ялгыш фикер. Чөнки тәрбия бала тормышының беренче көннәреннән үк башлана. Тормыш раслаган­ча, кеше гамәлләренең әхлакый сыйфатла­рына бик яшьли нигез салына. Гаделлек, оешканлык, хезмәт сөючәнлек, кыюлык кебек уңай сыйфатлар яшьтән үк әхлакый гадәтләр буларак тәрбияләнгәндә генә кешенең го­мерлек ышанычлы юлдашына әйләнәчәк. Бала кечкенәдән үк үз-үзенә хезмәт күрсәтү һәм билгеле бер режимны үтәү бурычларын, нәрсәне эшләргә ярый, нәрсәне эшләргә ярамый икәнлеген белергә тиеш. Һәм әлеге бурычлар аңа бәхетле булырга һич кенә дә комачауламый . Татар халкының күренекле мәгърифәтчесе , язучы һәм тарихчы Ризаэддин Фәхеддин дә үзенең әсәрләрен тәрбия-әхлак мәсьәләләренә багышлый.Ул 1859 нчы елның 4 январенда Самара губернасының Бөгелмә өязенә караган , Кичү Чаты авылында туган . Иң беренче белемне аңа әнисе Мәхүбә абыстай һәм әтисе Фәхреддин хәзрәт бирә. 7 яшендә ул мәдрәсәгә укырга керә. Өлкән сыйныфларда ул үз хезмәт эшчәнлеген башлап җибәрә : кечкенә сыйныф балаларын укыта. Укыту – тәрбия эшендә яңа алымнар куллануы белән тиз танылып өлгерә. Мәдрәсәне тәмамлагач , Р.Фәхеддин укыту белән шөгыльләнә. Шул ук вакытта фәнни эш эшли , китаплар , мәкаләләр яза. 1887-1888 елларда аның “Әт-тәхрирел-мосфа”, “Әт-төхфәтел-әнисия “, “Китабе мөкаддимә”, “Китабел-игътибар” исемле китаплары басылып чыга . Бу китапларның берсе –татарча хезмәт , икенчесе – гарәп теле морфологиясе һәм тәрбия , әхлак мәсьәләләре турында китап. Үзенең китапларында Ризаэддин Фәхреддин яшь буынны тәрбияләү эшен –иң зур мәсьәлә итеп куя . Ата-аналар , укытучылар балаларга даими игътибарлы булырга тиеш ,-ди . Р.Фәхреддиннең “Юаныч “исемле китабы әхлак , гаилә , дуслык , дошманлык , сугыш , яхшы холыклар турында .Китап дәресләрдә дуслык , гаилә , әхлак темалары , үгет-нәсыйхәтләре белән таныштыру бала һәм шәхес тәрбияләүдә гаилә , мәктәп һәм җәмгыятьнең өлеше зур икәнлегенә басым ясый . “Баланың иң кечкенә вакытында имезү , йоклату , ашату , киендерү юындыру ,ана хезмәтендә булган тәрбиясе - “беренче тәрбия” , мәктәптә булган тәрбия –“икенче тәрбия , аннан соң булган тәрбия “өченче тәрбия “ исеме белән билгеләнә. Бу тәрбияләр –әниләрдән , мөгалимнәрдән , укылачак китаплар һәм газеталардан , дуслардан өйрәнелер ,-дип яза ул. Баланы тәрбияләүдә мәктәпнең өлеше бик зур. Белем бирү белән беррәттән без аларга гүзәл гадәтләр , тырышу , эшлеклелек , туганлык ,гүзәл холык , гаделлек , батырлык , җанлылык кебек сыйфатларны тәрбияләргә тиеш . Тәрбия ул –әхлак белеме , сәламәтлек саклау , рух белеме кебек төрле фәннәрдән кушылган бер гыйлем булып тора . Иң гүзәл холыкның берсе –гаделлек . Бу холык безнең мөгаллимнәребезне бизәргә тиеш ,-ди ул . Р.Фәхреддин бала тәрбияләүне бишектән башларга кирәк дип саный һәм шуңа күрә , ана булган хатын-кызны тәрбияләүгә күп игътибар бирә. Ул “ бала тәрбияләү –ананың гаиләдәге генә түгел , ә бөтен җәмгыять алдындагы изге бурычы булып тора ,” дип саный. Үзенең биргән киңәшләрендә ул балаларга дөресен сөйләргә , аларны куркытмаска дип әйтә. Әни кеше үз баласы белән тыныч кына сөйләшергә , аларны кызыксындырган сорауларга сабыр гына җавап бирергә тиеш . Балага киләчәктә аның ата яисә ана булачагы турында бәләкәйдән үк сеңдерә башларга һәм , аның яшь үзенчәлекләрен искә алып , эшкә , гаиләдәге вазыйфаларга өйрәтә башларга кирәк . Әхлак тәрбиясе бирүнең үз таләпләре бар. Аларны үтәү –һәр ата-ананың изге бурычы . Үтәмибез икән , бозыклыкка юл ачабыз . Бер дә юктан гына атаклы совет педагогы В.А.Сухомлинский : “Әгәр бәхетле картлык күрәсегез килсә , акыллы , тәрбияле балалар үстерегез ,”-димәгән . Моннан чыгып , балада иң беренче , Р.Фәхреддин өйрәткәнчә , гүзәл холык тәрбияләргә кирәк . Ул бәләкәйдән үк үз-үзенә ышанып , һәр нәрсәне үз көче белән башкарырга өйрәнсен . Бала мәҗбүри өйрәнергә тиеш булган гадәтләр беренче карашка авыр да.катлаулы да, катлаулы да түгел: үз киемеңне үзең киясең, үзң саласың һәм билгеләнгән урынга көн дә элеп куясың. Яткан-торган урыныңны үзең җыештырасың .Үзең ашарга пешерергә өйрәнәсең һәм өстәл өстен дә чиста тотасың . Өлкәннәр белән якты йөз күрсәтеп исәнләшәсең , алар сораганны үтисең . Бу әхлакый сыйфатларга өйрәткәндә ата-анадан түземлелек , сабырлык , салкын канлылык таләп итә . Мәшһүр галимебез Риза Фәхреддиннең : “Бала чакта алган тәрбияне соңыннан бөтен дөнья халкы да үзгәртә алмас” дигән васыятен һәр ата-ана үз йортында барысына да күренеп торган урынга алтын хәрефләр белән язып куярга тиеш . Башлангыч сыйныфларда мин дә татар теле һәм уку дәресләрендә тәртиплелек ,чисталык ,өлкәннәргә игътибарлы булу кебек сыйфатлар тәрбияләү максатын куям.Әдәплелек кагыйдәләре һәм күнекмәләр гаиләдә , башка дәресләрдә , мәктәптән соң эшләрдә , балаларның бөтен эшчәнлегендә үзләштереләләр . Бу дәресләрнең төп максаты –укучыларда халкыбызның буыннардан буыннарга күчеп килгән әхлакый сыйфатларын тәрбияләүгә юнәлдерелгән . Шулай итеп , мәктәптә шәхес тәрбияләүдә , балаларга әхлак тәрбиясе бирүдә бүгенге көндә халык традицияләрен , гореф-гадәтләрен , татар халкының кыйммәтләрен эченә алган Ризаэддин Фәхреддиннең “Балаларга үгет-нәсыйхәт” китабы укытучылар ,ата-аналар өчен өстәл китабына әверелеп бара .